কুষ্টিয়ায় মেয়েকে ধর্ষণ; নরপশু পিতার যাবজ্জীবন কারাদণ্ড
২৩ আগস্ট ২০১৭	ক্রাইম নিউজ
সেলিম তাক্কু, কুষ্টিয়া থেকে : কুষ্টিয়ার মিরপুরে ৯ বছরের শিশুকে যৌন নির্যাতনের মামলায় আসামী মনিরুল ইসলামকে যাবজ্জীবন কারাদন্ডাদেশ ও ১০ হাজার টাকা জরিমানার রায় দিয়েছে আদালত।
আজ বুধবার দুপুর সাড়ে ১২টায় কুষ্টিয়ার অতিরিক্ত জেলা ও দায়রা জজ ১ম আদালতে বিজ্ঞ বিচারক রেজা মোঃ আলমগীর হাসান এ রায় ঘোষণা করেন। এসময় আসামী আদালতে উপস্থিত ছিলো।
কুষ্টিয়া আদালতের পাবলিক প্রসিকিউটর (পিপি) এ্যাডভোকেট অনুপ কুমার নদ্বী জানান, আসামী মনির“ল ইসলাম নির্যাতনের শিকার শিশুর সৎ বাবা।
২০১৬ সালের ২৬ আগষ্ট বিকেল সাড়ে ৪টার দিকে মিরপুর উপজেলার বাজিতপুর গ্রামে খড়ি কুড়ানোর নাম করে বাড়ীর পাশের মেহগনির বাগানে নিয়ে গিয়ে আসামী মনিরুল ইসলাম ওই শিশুর উপর যৌন নির্যাতন চালায়। মনিরুল পালিয়ে গেলে পরে স্থানীয়রা আহত অবস্থায় ওই শিশুকে উদ্ধার করে হাসপাতালে ভর্তি করে। পরদিন নির্যাতনের শিকার ওই শিশুর পিতা সাইফুল ইসলাম বাদী হয়ে নারী ও শিশু নির্যাতন দমন আইনে মামলা দায়ের করেন।
মামালাটি দীর্ঘ শুনানী শেষে আসামীর বির“দ্ধে অভিযোগ সন্দেহাতীতভাবে প্রমানীত হওয়ায় বিজ্ঞ বিচারক মনিরুলকে যাবজ্জীব কারাদন্ড ও ১০ হাজার টাকা জরিমানার রায় ঘোষণা করেন। রায় ঘোষনার পর আসামীকে জেলা কারাগারে নিয়ে যাওয়া হয়।
আলোচিত ৭ খুন মামলার পিপির মেয়েকে বিষ খাইয়ে হত্যার চেষ্টা